西晋－索靖·《月仪章》

七月具书君白：夷则布气，暑运西流，遥想足下，动静顺宜。川涂悠远，乖我谈宴，心存明瑰，精爽驰想。登高长伫，涕以陨之，不胜劳叹，裁及书问。君白。君白：与子少旧，契阔在昔，情款好合，如彼琴瑟。何图离别，历载十馀，年往天地之悠长，人生之险绝；悼言多感，怅然伤怀。唯足下宝德育素，以熙万福，叙此故旧。君。君白